กทม.ร่วมมือกรมเจ้าท่า เปิดบริการเดินเรือเส้นทางใหม่บางหว้า-ท่าช้าง 17 มิถุนายนนี้ ตามนโยบายนายกรัฐมนตรี
กทม.ร่วมมือกรมเจ้าท่า เปิดบริการเดินเรือเส้นทางใหม่บางหว้า-ท่าช้าง 17 มิถุนายนนี้ ตามนโยบายนายกรัฐมนตรีพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า วันจันทร์ที่ 17 มิถุนายนนี้ กทม. ร่วมกับกรมเจ้าท่า จะเปิดทดลองเดินเรือเส้นทางใหม่ ตั้งแต่ท่าเรือบางหว้า (คลองภาษีเจริญ) ถึงท่าเรือท่าช้าง (แม่น้ำเจ้าพระยา) โดยไม่เก็บค่าโดยสาร เป็นเวลา 6 เดือน เพื่อเชื่อมโยงระบบการคมนาคมขนส่ง “ล้อ ราง เรือ” และเพิ่มทางเลือกในการเดินทางของประชาชน"การเปิดเส้นทางเดินเรือนี้เป็นไปตามนโยบายของพลเอก ประยุทธ์ จันทร์โอชา นายกรัฐมนตรี ในจุดที่ไม่มีเอกชนให้บริการรวม 4 เส้นทาง คือ ท่าเรือบางหว้า-ท่าช้าง  ท่าเรือหัวลำโพง-วัดเทวราชกุญชร ท่าเรือวัดศรีบุญเรือง-ห้าง Paseo และท่าเรือบางหว้า-วัดกำแพง"รองโฆษกฯ กล่าวว่า สำหรับเส้นทางใหม่ที่จะเปิดให้บริการวันจันทร์นี้ เริ่มต้นจากท่าเรือบางหว้า บริเวณจุดเชื่อมต่อสถานีรถไฟฟ้า BTS บางหว้า ไปตามคลองภาษีเจริญ แยกขวาเข้าคลองบางกอกใหญ่ ออกแม่น้ำเจ้าพระยา โดยจอดรับส่งผู้โดยสารที่ท่าเรือ 5 แห่ง คือ ท่าเรือวัดอินทาราม ท่าเรือสะพานพุทธ ท่าเรือราชินีและท่าเรือท่าช้างส่วนช่วงเวลาการเดินเรือมี 3 ช่วง คือ เวลา 06.00 น.-09.00 น. ออกต้นทางทุก 30 นาที เวลา 09.00 น.-15.00 น. ออกต้นทางทุก 1 ชั่วโมง และเวลา 15.00 น.-19.00 น. ออกต้นทางทุก 60 นาที#แม่น้ำเจ้าพระยา#ไม่เก็บค่าโดยสาร #สำนักข่าว #กรมประชาสัมพันธ์